སྔོན་གྱི་དཔེ་རྙིང་ཁ་ཤས་ཀྱི་ནང་དུ།དུས་གསུམ་སྤྱི་འགྲོས་ལྟར་བྲིས་མེད་པ་རེ་འགའ་འདུག་པ།དཔེར་ན།འདས་པ་ལ་སྐུལ་ཚིག་བྲིས་ཡོད་པ།ཡིད་འཕྲོག་གི་འདས་པར་ཕྲོགས།༼གསལ་བྱེད།འ་འདས་པར་མི་འཇུག་ཟེར་མཁན་ནི་མི་བདེན་ཏེ།མདའ་འཕངས།ཐག་པ་འཐེནད།ཐག་པ་ཐུར་དུ་འཕྱངས་སོགས་མང་ངོ་།།༽གོས་ཀླུབ་པའི་འདས་ཀླུབས།གནས་ལ་སླེབ་པའི་འདས་པར་སླེབས།གྲངས་ཀ་སྡོམ་པའི་འདས་པར་སྡོམས།བཀའ་སྩོལ་བའི་འདས་པར་སྩལ།ལྟ་བུ་དང་།ད་ལྟ་བར་སྐུལ་ཚིག་བྲིས་ཡོད་པ།སྒྲོགས།ལྟ་བུ་གནད་དོན་ཡང་བྱུང་ཡོད།དེའི་ཤུགས་རྐྱེན་གྱིས་ད་ལྟ་འང་སླེབས་དང་།སྩལ་འབྲི་བཞིན་ཡོད་ཀྱང་།འདི་དག་ནི་དུས་གསུམ་སྤྱི་འགྲོས་ལྟར་དུ་འདས་པ་ལ་བསླེབས་དང་།བསྩལད།བྲིས་ན་ལེགས་པར་མཐོང་ངོ་།།